**9- та учебна седмица** Домашна работа по български език- 3 клас

*Моля, препишете в тетрадките:*

**Видове изречения. Възклицателно изречение**

Видове изречения: - **съобщително**- съобщаваме нещо. Завършва с точка. - **въпросително**- задаваме въпрос. Завършва с въпросителен знак. - **възклицателно**- изразява се чувство – радост, възхищение, учудване, болка, възторг, недоволство. Завършва с удивителен знак.

Домашна работа по четене- 3 клас

*Моля, прочетете „ Зимен ден“ от читанката на страници 34 и попълнете учебната тетрадка по четене на стр. 16.*

Домашна работа по Човекът и обществото- 3 клас

*Моля, препишете в тетрадките:*

**Двубоят между България и Византия ( първа част )**

След цар Симеон управлението на държавата поел цар Петър- негов син. Той подписал 30- годишен мирен договор с Византия, но в държавата имало борби между болярите и недоволство на народа срещу царя и църквата. Появили се нови религиозни учения: - на Иван Рилски, който проповядвал църквата да е опора на всички хора и -на поп Богомил, който призовавал всички да се противопоставят на църквата, царя и болярите.